Слалом

Модмаш нерген 

Курык вуй гыч ӱлыкӧ, лум валчын спортсмен ече дене вола. Корнын кужытшо – 500 метр марте.  Корно мучаш марте кок тоя дене капкам ыштен шогалтыме.  Спортсмен ече дене корно почеш мунчалтышаш, да лач тиде капка гоч эртышаш. Иктаж могай капкам кода гын – таҥасымаш гыч тудым кораҥдат.  Волымо годым спортсмен шагатыште 40 меҥге марте писылыкым поген кертеш.

 Эртымгорно 

1767 ийыште  Норвегийыште оҥай таҥасымаш эртен.  Ечызе-влак курыкышто погыненыт. А курык йыр, курык вуйыштыжат, пушеҥге шогеныт. А могай еҥ чак шогышо пушеҥге кокла гоч курык гыч мунчалтен волен кертеш, да эше ты годым ечыжым ок шалате, да ок сусырго гын  – тудо призым налеш.  Тудо жапыште, ече-шамыч курык да тыглай ечылан шелалтын огытыл. Да  курык гыч мунчалтымашыжат тудо жапыштак веле шыҥдаралташ тӱҥалын, Норвегийын кечывалвелыныже, Телемарк манме верыште. Иктаж шӱдӧ ий эртымеке, тушто икмыше курык-ече клубым чоҥеныт. Христиания олаште (кызыт Осло ола). Тудо жапым мыланна аралалтше термин-влак шарныктат: мутлан савырнымаш-влакым «телемарк» да «Христиания» лӱмдат.

Такшым южо специалист-влак тиде ойлымаш дене огыт келше. Молан манаш гын курыкече дене таҥасымаш Альп курыклаште эрташ тӱҥалыныт. Туге гынат 1905 ий гыч гына.  А эртыше курымын 30-шо ийлаштыже тиде спорт тӱрлык дене тӱнямбалсе таҥасымаш-влак эртат.

 Тӱрлык-влак 

Слаломын икмыняр тӱрлыкшӧ уло:
 Кугу слалом, тудым йот элысе ылмылаште Слалом-гигант лӱмдат. Тиде таҥасымашыште корнын кужытшо кум меҥге марте шуйнен кертеш. 
 Спортсмен ече олмеш лумоҥам (сноубордым) чия гын – тиде вес слалом лиеш. Тыште спортсменым ечызе огыл, сноубордист лӱмдат. Тиде спорт тӱрлык дене Россий кӱкшытысӧ таҥасымаш-влак Ханты-Мансийск олаште эртат.

Категорий:Спорт
Категорий:Спорт тӱрлык-влак

cs:Alpské lyžování#Slalom
fr:Ski alpin#Slalom